न्यूयॉर्क: अमेरिकी टीवी सीरियल 'क्वांटिको' में भारतीय नेशनलिस्ट को आतंकवादी कहकर विवादों में फंसी अभिनेत्री प्रियंका चोपड़ा ने गायक निक जोनस और उनके परिवार के सदस्यों के साथ 4 जुलाई को अमेरिकी स्वतंत्रता दिवस मनाया. ऐसी अपुष्ट सूचनाएं हैं कि प्रियंका और निक के प्रेम संबंध हैं. वेबसाइट 'ईऑनलाइन डॉट कॉम' के मुताबिक, निक और प्रियंका ने निक के भाई जो और उनकी मंगेतर के साथ यहां साइकिल चलाई. इसके बाद बुधवार को प्रियंका आतिशबाजी देखने के लिए परिवार की निजी छत पर चढ़ीं.